Rachel Luttrell

Rachel Zawadi Luttrell (Dar es Salaam, 1971ko urtarrilaren 19a) Tanzanian jaiotako aktore eta abeslari kanadarra da, Stargate Atlantis telesailean eta honen ondoren sortu zirenetan Teyla Emmagan gerlariaren rola betetzeagatik da ezaguna.

 Biografia 
 Haurtzaroa eta ikasketak 
Rachel Luttrell Tanzaniako Dar es Salaam hirian jaio zen. Ama Veronica Makihio Shenkunde Luttrell Shambaa leinukoa du eta aita William Leon Luttrell estatubatuarra. Lau anai-arreba dira eta bost urte zituela familiak Kanadara emigratu zuen, Toronto hirira hain zuzen ere. Musikazalea zen familia eta aitak Rachelen soprano ahotsa lantzeaz gain piano ikasketak egin zituen Torontoko Erret Kontserbatorioan eta balet ikasketak Balet Klasikoko Errusiar Akademian.

 Aktore ibilbidea 
Disneyren "Ederra eta Piztia" lanaren Kanadako produkzioan egin zuen debuta eta beste hainbat antzezlanetan ere hartu zuen parte. 1989 eta 1993 artean kanadako telebistako Street Legal telesailean ohiko aktorea izan zen.

Los Angelesera joan zen aktore ibilbidean sakontzeko asmoz eta hainbat telesailetako ataldetan agertu bazen ere, frustratu eta Kaliforniako Unibertsitatean arkitektura ikasketak egiteko izena ematear egon zen baina azkenean Oxforden British American Drama Association akademian udako ikastaro bat egin zuen.

Los Angelesera itzuli zenean Stargate Atlantis telesailerako castingean Teyla Emmagan gerlariaren papera betetzeko aukeratua izan zen. Bost denboraldi egin zituen protagonista taldearen partaide, telesaila amaitu zen arte. Ordutik aurrera ez du jarraipen handirik izan aktore lanetan.

 Musikari ibilbidea 
2011. urtean I Wish You Love diskoa argitaratu zuen. Jazz generoko diskoa da.

 Bizitza pertsonala 
Loyd Batemanekin ezkondu zen eta bi haur izan dituzte. Erica Luttrell ahizpa gaztea ere aktorea da.

 Filmografia 
 Filmeak 
 Urtea Filma Pertsonaia Oharrak1986CourageBobbyren alabaTelefilmea1992Personal Effectslaburmetraia1995House1996Joe's So Mean to JosephineTabernako neska2001Feast of All SaintsLisetteTelefilmea2001ImpostorErizaina2003Everyday UseDee2004Stop Thief!Nickylaburmetraia2005The AviaryPortia2007A Dog's BreakfastRatcha2009HardwiredCandace

 Telesailak 
 Urtea Filma Pertsonaia Oharrak1989-1993Street LegalVeronica Beck20 atal1992Forever KnightNorma Alvesatal bakarra1993Maniac MansionLorrie"Tina and the Teardrops"1995The Great Defendererreportaria2 atal1997DogsMimiatal bakarra1997In the HouseDaphne2 atal1998DamonBrendaatal bakarra1998Sleepwalkersatal bakarra2001CharmedJanna"Exit Strategy"2001ERParamedikoaatal bakarra2002Touched by an AngelMarlaatal bakarra2004-2009Stargate AtlantisTeyla EmmaganProtagonista, 99 atal2011True JusticeLt. Humphreysatal bakarra2011NCISStephanie Mosner komandanteaatal bakarra2013NCIS: Los AngelesYvette Lowell (CIAko agentea)atal bakarra2015No Sleep Till 18Jillatal bakarra2016ArrowRosieatal bakarra2018Girlfriends' Guide to DivorceOona Falcone2 atal2019The I-LandBrookeatal bakarra

 Erreferentziak 

 Kanpo estekak 
 Rachel Luttrellen webgune ofiziala
 Aktorearen IMDBko fitxa irakurgai 

Kategoria:Tanzaniako emakumeak
Kategoria:Tanzaniako aktoreak
Kategoria:Kanadako aktoreak